Diari Oficial de la Generalitat Valenciana


Sumari del DOGV 8922, del 08-10-2020 (2020/8215)

RESOLUCIÓ de 5 d'octubre de 2020, del Director General d'Infraestructures de Serveis Socials, per la qual s'amplia el termini màxim per a dictar i publicar la resolució de la convocatòria de set beques per a la realització de pràctiques professionals.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8215


Data del document
:   05-10-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 d'octubre de 2020, del Director General d'Infraestructures de Serveis Socials, per la qual s'amplia el termini màxim per a dictar i publicar la resolució de la convocatòria de set beques per a la realització de pràctiques professionals. [2020/8215]  
Antecedents de fet  
Primer  
El dia 16 de juliol de 2020 es va publicar en el Diari Oficial de la Generalitat Valenciana la Resolució de 30 de juny de 2020 per la qual es convoquen set beques per a la realització de pràctiques professionals en la Direcció General d'Infraestructures de Serveis Socials de la Conselleria d'Igualtat i Polítiques Inclusives.  
En el punt onzé, apartat 3, de la referida resolució de convocatòria, es deia el següent: «El termini màxim per a dictar i publicar la resolució serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú».  
  
Segon  
S'ha proposat per la comissió avaluadora corresponent ampliar el termini màxim per a resoldre i publicar, amb base en una conjunció de motius, que van des del nombre de sol·licituds presentades, passant per la limitació de mitjans personals i materials per al seu adequat despatx i el fet d'haver coincidit el procés de selecció amb el mes d'agost.  
  
  
Fonaments de dret  
Primer  
El contingut del punt onzé, apartat 3 (a dalt transcrit), de la resolució de convocatòria de beques, és translació literal del que es disposa en l'article 10.3 de l'Ordre 2/2020, de 12 de març, de 2020, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques per a la realització de pràctiques professionals en la Direcció General d'Infraestructures de Serveis Socials (DOGV 8764, 17.03.2020), precepte que ja contemplava la possibilitat d'ampliar el termini per a resoldre, remetent-se al que es preveu en la legislació bàsica de procediment administratiu comú.  
  
Segon  
La Llei 39/2015, d'1 d'octubre, del procediment administratiu comú de les administracions públiques, regula en el seu article 23 l?«ampliació del termini màxim per a resoldre i notificar».  
De conformitat amb l'apartat 1 del referit precepte, la decisió ha de ser adoptada per l'òrgan competent per a resoldre, a proposta, si escau, de l'òrgan que instruïsca, havent de ser motivada i per un període que no podrà ser superior a l'establit per a la tramitació del procediment. L'apartat 2 del mateix article assenyala que contra l'acord que s'adopte no cabrà cap recurs, si bé haurà de ser notificat als interessats.  
  
En el present cas, tal com ha quedat reflectit en l'antecedent de fet segon, s'ha proposat l'ampliació del termini per part de la comissió avaluadora, atés que concorren motius que fonamenten sòlidament la decisió. El període màxim d'ampliació no és superior a l'establit per a la tramitació del procediment.  
La decisió correspon adoptar-la a l'òrgan competent per a resoldre, que en el present cas és aquesta direcció general.  
La present resolució assorteix els efectes de la notificació de conformitat amb el que s'estableix en l'article 45.1.b de la referida Llei 39/2015.   
Finalment, indicar que contra la resolució que s'adopta, no cabrà cap recurs.  
Per tot el que s'ha exposat, vistos els antecedents de fet ressenyats i els fonaments de dret citats i altre de general i pertinent aplicació, resolc:  
Ampliar, fins al dia 30 de novembre de 2020, el termini màxim per a dictar i publicar la resolució de la referida convocatòria de beques per a la realització de pràctiques professionals en la Direcció General d'Infraestructures de Serveis Socials.  
  
València, 5 d'octubre de 2020.- El director general de Infraestructures de Serveis Socials p. d. Resolució de 30 de juny de 2020 (DOGV 8858 de data 16.07.2020): Enric Juan Alcocer.